《寄李处州》
宋代·赵蕃

自入湖南路，驱车得屡停。
流传虽有句，次舍或无亭。
险绝犹云虽，艰危不易听。
真宜太白醉，虽信屈原醒。
我去方蛮府，公归合汉庭。
原言无沛雨，尚想独当霆。
白雪故寡和，黄麻须六经。
诏除期不晚，得以慰飘零。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。